47. ΝΟΜΟΣ υπ’ αριθ.420 της 13/19 Αυγ.1976 (ΦΕΚ Α΄219) Περί νομιμοποιήσεως ενίων δαπανών Νομαρχιακών Ταμείων. Άρθρον μόνον.-Νομιμοποιούνται αι δαπάναι δημοπρατηθέντων μέχρι της 31ης Δεκ.1975 έργων και προμηθειών των Νομαρχιακών Ταμείων, αι οποίαι δεν δύναται να πραγματοποιηθούν, λόγω μη συννόμου συγκροτήσεως των Επιτροπών διενεργείας των διαγωνισμών ή μη δημοσιεύσεως δια της Εφημερίδος της Κυβερνήσεως των αποφάσεων περί συγκροτήσεως των Επιτροπών τούτων. (Μετά την σελ.214,40880(α) Σελ.214,40881 Νομαρχιακά Ταμεία 2.Γ.ε.45-47 2.Γ.ε.47 Νομαρχιακά Ταμεία 48. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.945 της 22/22 Δεκ.1976 (ΦΕΚ Α΄348) Περί εκκαθαρίσεως και εντολής πληρωμής των δαπανών των Νομαρχιακών Ταμείων. Έχοντες υπ’ όψει: 1.Τας διατάξεις του άρθρ.14 του Ν.Δ.496/1974 “περί Λογιστικού και Νομικών Προσώπων Δημοσίου Δικαίου”. 2.Τας διατάξεις του άρθρ.3 του Ν.Δ.216/1974 “περί συστάσεως Υπουργείου Προεδρίας Κυβερνήσεως”. 3.Τας διατάξεις του Ν.Δ.3620/1956 “περί τροποποιήσεως και συμπληρώσεως των διατάξεων περί διοικητικής αποκεντρώσεως. 4.Την υπ’ αριθ.5/11.11.1976 γνωμοδότησιν της υπό του άρθρ.16 του Νόμ.369/1976 “περί τροποποιήσεως και συμπληρώσεως του Ν.Δ.496/1974 κλπ. “προβλεπομένης Γνωμοδοτικής Επιτροπής Λογιστικού και Νομικών Προσώπων Δημοσίου Δικαίου. 5.Την υπ’ αριθ.25.11.1976 γνωμοδότησιν του Συμβουλίου της Επικρατείας, προτάσει των επί της Προεδρίας Κυβερνήσεως, Εσωτερικών και Οικονομικών Υπουργών, αποφασίζομεν: Άρθρ.1.-Η εκκαθάρισις και εντολή πληρωμής των δαπανών των Νομαρχιακών Ταμείων ανατίθεται εις τας Υπηρεσίας Εντελλομένων Εξόδων των Νομαρχιών. Άρθρ.2.-Η ισχύς του παρόντος Π.Δ/τος άρχεται από 1ης Ιαν.1977. Εις τον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος. 49. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.303 της 26 Μαρτ./7 Απρ.1977 (ΦΕΚ.Α΄99) Περί επεκτάσεως διατάξεων των άρθρ.1 και 2 του Νόμ.4464/1965, ως ετροποποιήθησαν και συνεπληρώθησαν δια των άρθρ.43 του Νόμ.22/1975 και 29 του Νόμ.434/1976, επί Ν.Π.Δ.Δ. αρμοδιότητος του Υπουργείου Εσωτερικών. Έχοντες υπ’ όψει: α)Τας διατάξεις του άρθρ. 1 παρ. 1 του Ν.Δ. 3620 /1956 “περί τροποποιήσεως και συμπληρώσεως των διατάξεων περί διοικητικής αποκεντρώσεως” (ΦΕΚ 279/16.11.1976). β)Τας διατάξεις των άρθρ.1 και 2 παρ.11 του Νόμ.4464/1965 “περί τροποποιήσεως διατάξεων τινών του Υπαλληλικού Κώδικος κλπ.” (ΦΕΚ 72/29.4.1965). γ)Τας διατάξεις του άρθρ.43 του Νομ.22/1975 “περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.” (ΦΕΚ. 54/1.4.75) δ)Τας διατάξεις του άρθρ.29 του Νόμ.434/1976 “περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.” (ΦΕΚ. 246/14.9.1976). ε)Την υπ’ αριθ.144/10.2.1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εσωτερικών και Οικονομικών, αποφασίζομεν: Άρθρον μόνον.-Αι διατάξεις των άρθρ.1 και 2 του Νόμ.4464/1965, (τόμ.2Α σελ.316,19), ως ετροποποιήθησαν και συνεπληρώθησαν υπό των άρθρ.43 του Νόμ.22/1975 και 29 του Νόμ.434/1976, επεκτείνονται και επί των θέσεων προσωπικού Κλάδου ΜΕ1 Διοικητικού των κάτωθι Νομαρχιακών Ταμείων (Ν.Π.Δ.Δ.) αρμοδιότητος του Υπουργείου Εσωτερικών, ήτοι: Βοιωτίας, Δράμας, Έβρου, Ευρυτανίας, Ζακύνθου, Καβάλας, Καρδίτσης, Κεφαλληνίας, Κιλκίς, Κοζάνης, Κορινθίας, Λασιθίου, Λέσβου, Πέλλης, Πιερίας, Πρεβέζης, Ροδόπης, Φωκίδος και Χαλκιδικής. Εις τον Υπουργόν Εσωτερικών, ανατίθεμεν την δημοσίευσιν και εκτέλεσιν του παρόντος Π.Δ/τος.

[Source: greek_legal_code_raptarchis | Tokens: 3124]